GOOGLE
గూగుల్‌పై ఇయు రూ.2.7 బిలియన్‌ డాలర్ల జరిమానా
బ్రస్సెల్స్‌/న్యూఢిల్లీ,జూన్‌ 28: అంతర్జాల సర్చింజన్‌ గూగుల్‌పై యూరోపియన్‌ యూనియన్‌ 2.4 బిలియన్‌ యూరోల జరిమానా విధించింది. డాలర్లలో చూస్తే 2.7 బిలియన్‌ డాలర్లుగా ఉంది. యూరోపియన్‌ యూనియన్‌ నిబంధనలను ఉల్లంఘించిందని ఇయు వాదించింది. ఆల్ఫాబెట్‌ ఇంక్‌ పరిధిలోని గూగుల్‌ 90రోజుల్లోపు ఈ నిబంధనల ఉల్లంఘన నిలిపివేయాలని అక్రమ నియమావళిని కట్టడిచేసుకోవాలని ఇయూ సూచించింది. గుగూల్‌ తన ఆన్‌లైన్‌ షాపింగ్‌ సేవలపరంగా చూస్తే ఈయూ నిబంధనలను ఉల్లంఘించిందని అందుకే ఈ జరిమానా చెల్లించాలని ఉత్తర్వులు జారీచేసింది. యూరోపియన్‌ కమిషన్‌ ఈ ఉత్తర్వులు జారీచేసినట్లు తేలింది.
అలాగే 60రోజులలోపు గూగుల్‌ వివరణ ఇవ్వాలని లేనిపక్షంలో రోజువారి రాబడిలో ఐదుశాతం జరిమానా ల రూపంలోనే చెల్లించుకోవాల్సి ఉంటుందని యూరోపియన్‌ కమిషన్‌ స్పష్టంచేసిందని సమాచా రం. అయితే ఈయూపరంగా చట్ట సంస్థలు కేవలం అమెరికా సంస్థ లనే లక్ష్యంగా చేసుకుని జరిమానా లు విధిస్తున్నాయన్న ఆరోపణలు ఇయు ఎదుర్కొంటున్నది. 2008 నుంచి గూగుల్‌ తన సొంత షాపింగ్‌ బేరీజు సేవలను ఆన్‌లైన్‌ లో కొనసాగిస్తోంది.దీనివల్ల ఇయూ లోని ఇతర వాణిజ్యసంస్థలకు సమస్యలు ఉత్పన్నం అవుతున్నా యని, అందులోనూ గూగుల్‌ యూరోపియన్‌ యూనియన్‌ నిబంధనలను ఉల్లంఘించిందన్న నిర్ధార ణతో ఈ జరిమానా విధిస్తున్నట్లు యూరోపియన్‌ కమిషన్‌ వెల్లడించింది.
గూగుల్‌ ఇతర సైట్లతో బేరీజు వేసుకునే షాపింగ్‌ వెబ్‌సైట్‌ తీరుతెన్నులతో యూరోపియన్‌ యూనియన్‌ నిబంధనలను ఉల్లంఘిం చిందని దీనివల్ల కేవలం ఒక్క గూగుల్‌ సంస్థకే 45శాతం ట్రాఫిక్‌ పెరిగిందని యూనియన్‌ నిర్ధారణకు వచ్చింది. ఆండ్రాయిడ్‌ మొబైల్‌ ఫోన్‌సాప్ట్‌వేర్‌, యాడ్‌సెన్స్‌ ఆన్‌లైన్‌ అడ్వర్టయిజింగ్‌ సేవల సంస్థలపై ఈ జరిమానా విధించింది. రష్యా 7.8 మిలియన్‌ డాలర్లు, ఇటలీ, జర్మనీ, ఫ్రెంచ్‌ ఇతర దేశాల నుంచి కూడా ఫిర్యాదులు వెల్లువెత్తడంతో యూరోపియన్‌ యూనియన్‌ భారీ జరిమానా వడ్డించింది.